Publication: Magyar Közlöny
Issue: MK-2010-99 (Year: 2010, Number: 99)
Era: contemporary
Section: esetén képes biztosítani – a társadalombiztosítási nyugellátásról szóló 1997. évi LXXXI. törvény 12. § (7) bekezdésében
Paragraph Index: 150

3. A Törvény tekintettel arra, hogy – közeledik 2013. január 1-je, amikortól a magánnyugdíj rendszer tömeges és folyamatos járadékszolgáltatásra lesz kötelezett – a magánnyugdíj-biztosítási rendszer fenntarthatósága érdekében az Mpt.-ben nagy vonalakban szabályozott szolgáltatások egyértelmûbb, pontosabb, átláthatóbb szabályozását adja. A 30. § (1) bekezdése ebbe a rendszerbe illeszti be az egyösszegû kifizetéseket is. A Törvény 30. § (1) bekezdése, amely a biztosítottak egy lehetséges köre számára megszünteti az egyösszegû kifizetés választásának lehetõségét, s e körben az Mpt. szabályaihoz képest korlátozottabbá teszi ugyan az érintett biztosítottnak az egyéni számlája feletti rendelkezési jogát, azonban álláspontom szerint ez a korlátozás nem tekinthetõ alkot mány elle nesnek. A biztosítottnak a magánnyugdíjpénztárba való belépéssel arra keletkezett várománya, hogy ha nyugdíjjogosultságot szerez az egyéni számláján levõ megtakarításait társadalombiztosítási nyugdíja kiegészítéseként, vissza fogja kapni. A biztosított az egyéni számláján kezelt megtakarításaival nem rendelkezik szabadon. A magánnyugdíj-biztosítási rendszerben a szolgáltatás tör vény ben szabályozott alapvetõ formája a járadékszolgáltatás, az egyösszegû kifizetés az egyéni számlán lévõ megtakarításokhoz való hozzájutás kivételes formája. Azt, hogy ezt a kivételes szolgáltatási formát milyen körben írja elõ, vagy teszi lehetõvé a jogalkotó, azt alapvetõen gazdasági szempontok, többek között a járadékszolgáltatás biztonságának követelménye határozza meg. A magánnyugdíj-biztosítás szolgáltatásainak szabályozása akkor vet fel alkotmányossági problémát, ha a szabályozás abban korlátozza a biztosítottat, hogy az egyéni számlán kezelt megtakarításaihoz maradéktalanul hozzájusson. Budapest, 2010. június 7. Dr. Holló András s. k., alkotmánybíró A különvéleményhez csatlakozom. Dr. Lenkovics Barnabás s. k., alkotmánybíró Dr. Kiss László alkotmánybíró különvéleménye I. Egyetértek azzal, hogy a magánnyugdíjról és intézményeirõl szóló, az Országgyûlés 2009. december 14-ei ülésnapján elfogadott tör vény (a továb biak ban: tör vény) 28. §-a, 42. §-a, valamint 212. §-a nem alkot mány elle nes. A többségi határozattól eltérõen azonban nem tartom alkot mány elle nesnek a Törvény 30. § (1) bekezdését sem. Álláspontom az alábbiak szerint összegezhetõ. Alkotmányosan indokolható, az irányadó alkotmánybírósági gyakorlatból pedig egyenesen következõ közérdekûségi megfontolás áll a Törvény 30. § (1) bekezdésében rögzített szabály mögött. Álláspontom szerint a jelenlegi rendszerben meglevõ szerzett jogoknál gyengébb alkotmányos védelmet élvezõ, jelen ügy tárgyát képezõ várományok egyösszegû kifizetésének tör vényhozói korlátozása fejében a jogalkotó a nyugdíj-rendszer fokozottabb stabilitását biztosítja: a támadott szabályozás a tõkekivonás (-elvonás) elleni rendelkezésnek minõsül, azaz a biztosítottak túlnyomó többségének tulajdoni pozícióját védõ szabályt bírált itt el az Alkotmánybíróság. Elöljáróban hangsúlyozom azt is, hogy az új Törvény sem szüntetné meg az egyösszegû kifizetés lehetõségét, csak egy szûk várományosi kör tekintetében korlátozná. II.

Source: https://magyarkozlony.hu/hivatalos-lapok/be1c759cf1b4557e13395210e990a7148ef36fa6/dokumentumok/765952210b7e58d52703ad6a711a7c2c21618176/letoltes